
OBRAZLOŽENJE

Podizanja cijene grobne naknade i grobnih usluga




Komunalac Gospić d.o.o., kao ovlašteni upravitelj grobljima na području Grada Gospića, ovim putem obavještava javnost i sve korisnike usluga da je u pripremi Cjenik uslužne komunalne djelatnosti održavanja groblja, pogrebnih usluga i naknada.

U kontekstu značajnih ekonomskih promjena, daljnje pružanje kvalitetne usluge postalo je neodrživo bez nužne korekcije cijena.

Odluka o korekciji cijena isključivo je posljedica drastičnog i kontinuiranog rasta svih operativnih troškova koji izravno utječu na rad tvrtke i održavanje groblja. Ključni faktori koji opravdavaju ovo povećanje uključuju:


1.  Kumulativna inflacija: U zadnjih šest godina, nakon razdoblja stabilnih cijena, inflacija je erodirala stvarnu vrijednost naknade. Sadašnja korekcija služi za vraćanje naknade na ekonomski održivu razinu.
2. Porast cijena energenata: Višestruki rast cijena električne energije i goriva izravno je povećao troškove održavanja groblja, rasvjete na groblju i prijevoza opreme.
3. Rast troškova rada: U cilju povećanja brige o čistoći i urednosti groblja došlo je do povećanja kadra i do značajnog porasta troškova plaća zaposlenika. 
4. Poskupljenje materijala i usluga: Svi materijali i usluge potrebni za redovno i investicijsko održavanje, te usluge pokopa bilježe značajan rast cijena.

